Afti dastuurka ayaa laga qaaday shacabka Somaliland 31 May 2001. Aftida ayaa loo qaaday dastuurka qabyada ah ee xaqiijinaya madaxbanaanida Somaliland . 99.9% ee codbixiyaasha xaqa u leh ayaa kaqaybqaatay aftida oo 97.1% kamid ah ay ucodeeyeen dastuurka. Ansixinta dastuurka waxay xaqiijisay madaxbanaanida Somaliland, waxay xoojisay Laanta Fulinta waxayna xaqiijisay diinta islaamka inay tahay "iimaanka qaranka". Tan ugu muhiimsani, waxay ansaxisay doorashooyinka xisbiyada badan ee heerarka kala duwan ee dawladda iyada oo loo marayo waddo guud oo loo maro nidaamka dimuqraadiyadda. Sikastaba aftida waxaa ka horyimaaday Dowlada Soomaaliya umana horseedin wax aqoonsi caalami ah. Bishii May 1991kii markii uu dhacay kalidii taliyihii milateriga ee Soomaaliya, Siyaad Barre, Dhaqdhaqaaqa Waddaniga Soomaaliyeed wuxuu ku dhawaaqay gooni isu taagga Somaliland. Sannadkii 1993 ayaa la aasaasay guddoomiye fulineed oo leh laba gole sharci dejin iyadoo Muxamed Xaaji Ibraahim Cigaalna ay u doorteen madaxweyne golaha guurtida. Sannadkii 1997, Shirweynihii Beelaha Somaliland ee ka dhacay magaalada Hargeysa, waxaa la qaatay dastuur soconaya muddo 3 sano ah ilaa afti laga qaado si uu si buuxda u dhaqan galo. Dastuurka waxaa wax laga badalay 2000 aftidiina waa dib udhacday ilaa 2001.